CELEX: 32019R0289
Language: hu
Date: 2019-02-19 00:00:00
Title: A Bizottság (EU) 2019/289 rendelete (2019. február 19.) az Európai Unió működéséről szóló szerződés 107. és 108. cikkének alkalmazásában a mezőgazdasági és az erdészeti ágazatban, valamint a vidéki térségekben nyújtott támogatások bizonyos kategóriáinak a belső piaccal összeegyeztethetőnek nyilvánításáról szóló 702/2014/EU rendelet módosításáról (EGT-vonatkozású szöveg.)

20.2.2019   
               
               
                  HU
               
               
                  Az Európai Unió Hivatalos Lapja
               
               
                  L 48/1
               
            
         A BIZOTTSÁG (EU) 2019/289 RENDELETE
         (2019. február 19.)
         az Európai Unió működéséről szóló szerződés 107. és 108. cikkének alkalmazásában a mezőgazdasági és az erdészeti ágazatban, valamint a vidéki térségekben nyújtott támogatások bizonyos kategóriáinak a belső piaccal összeegyeztethetőnek nyilvánításáról szóló 702/2014/EU rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre és különösen annak 108. cikke (4) bekezdésére,
         tekintettel az Európai Unió működéséről szóló szerződés 107. és 108. cikkének a horizontális állami támogatások bizonyos fajtáira történő alkalmazásáról szóló, 2015. július 13-i (EU) 2015/1588 tanácsi rendeletre (1) és különösen annak 1. cikke (1) bekezdésének a) és b) pontjára,
         e rendelet tervezetének az (EU) 2015/1588 rendelet 6. cikkével és 8. cikkének (2) bekezdésével összhangban történő közzétételét követően (2),
         az Állami Támogatások Tanácsadó Bizottságával folytatott konzultációt követően,
         mivel:
         
                     (1)
                  
                  
                     A 702/2014/EU bizottsági rendelet (3) bizonyos támogatási kategóriákat a belső piaccal összeegyeztethetővé nyilvánít, mely kategóriák mentesülnek az odaítélésük előtt a Bizottságnak történő bejelentésre vonatkozó kötelezettség alól.
                  
               
                     (2)
                  
                  
                     Az Európai Unió működéséről szóló szerződés (a továbbiakban: Szerződés) 107., 108. és 109. cikkében meghatározott állami támogatási szabályok alkalmazandók az 1305/2013/EU európai parlamenti és tanácsi rendelet (4) szerinti támogatásokra, kivéve a Szerződés 42. cikkének hatálya alá tartozó kifizetéseket és kiegészítő nemzeti finanszírozást.
                  
               
                     (3)
                  
                  
                     A Szerződés 42. cikke értelmében az állami támogatási szabályok tehát nem vonatkoznak a mezőgazdasági termékek előállításával, feldolgozásával és forgalmazásával kapcsolatos vidékfejlesztési támogatásra.
                  
               
                     (4)
                  
                  
                     Az állami támogatási szabályok vonatkoznak azonban a Szerződés 42. cikkének hatálya alá nem tartozó tevékenységekhez nyújtott vidékfejlesztési támogatásra, méghozzá mind az Európai Mezőgazdasági Vidékfejlesztési Alapból (EMVA) társfinanszírozott részre, mind a kiegészítő nemzeti finanszírozásra.
                  
               
                     (5)
                  
                  
                     Ezért az erdészeti ágazat és a vidéki térségekben folytatott nem mezőgazdasági tevékenységek számára nyújtott vidékfejlesztési támogatásra alkalmazandó állami támogatási eljárások megkönnyítése érdekében az uniós állami támogatások legutóbbi, 2014-es felülvizsgálata keretében a 702/2014/EU rendelet rendelkezéseit összehangolták az 1305/2013/EU rendelet rendelkezéseivel.
                  
               
                     (6)
                  
                  
                     Tekintve, hogy az (EU) 2017/2393 európai parlamenti és tanácsi rendelet (5) módosította az 1305/2013/EU rendeletnek a 702/2014/EU rendeletben is megjelenő egyes rendelkezéseit, az (EU) 2017/2393 rendelet 2018. január 1-jei hatálybalépése érinti a 702/2014/EU rendeletben és az 1305/2013/EU rendeletben előírt szabályok közötti összhangot.
                  
               
                     (7)
                  
                  
                     Következésképp a 702/2014/EU rendelet 32., 33., 35., 38–41. és 44–48. cikke szerinti állami támogatás mentesítésének feltételei már nem felelnek meg teljes mértékben az 1305/2013/EU rendeletben megállapított rendelkezéseknek. Ezért ezeket a szabályokat helyénvaló kiigazítani, mivel ez szükséges annak biztosításához, hogy a vidékfejlesztési támogatás az eddigiekhez hasonlóan továbbra is mentesíthető legyen a bejelentési kötelezettség alól.
                  
               
                     (8)
                  
                  
                     Az 1. cikk (5) bekezdésének a) és b) pontját indokolt összehangolni az (EU) 2017/1084 rendelettel (6) módosított 651/2014/EU bizottsági rendelet (7) 1. cikke (4) bekezdésének a) és b) pontjával.
                  
               
                     (9)
                  
                  
                     A 702/2014/EU rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az 702/2014/EU rendelet a következőképpen módosul:
            
                        1.
                     
                     
                        A 1. cikk (5) bekezdésének a) és b) pontja helyébe a következő szöveg lép:
                        
                                    „a)
                                 
                                 
                                    olyan támogatási programok, amelyek nem zárják ki kifejezetten egyedi támogatás kifizetését azon vállalkozások számára, amelyekkel szemben egy ugyanazon tagállam által nyújtott támogatás visszafizetésére kötelező olyan bizottsági határozat van érvényben, amely a támogatást jogellenesnek és a belső piaccal összeegyeztethetetlennek nyilvánította;
                                 
                              
                                    b)
                                 
                                 
                                    az a) pontban hivatkozott vállalkozásnak nyújtott ad hoc támogatás”.
                                 
                              
                  
                        2.
                     
                     
                        A 6. cikk (5) bekezdése a következő j) ponttal egészül ki:
                        
                                    „j)
                                 
                                 
                                    az aktív mezőgazdasági termelőknek a gyapotra és az élelmiszerekre vonatkozó minőségrendszerekben való részvételéhez nyújtott támogatás, amennyiben teljesülnek a 48. cikkben foglalt feltételek.”
                                 
                              
                  
                        3.
                     
                     
                        A 32. cikk a következőképpen módosul:
                        
                                    a)
                                 
                                 
                                    a (8) bekezdés első albekezdésében a bevezető szövegrész helyébe a következő szöveg lép:
                                    „Azokat az eseteket kivéve, amikor a támogatást pénzügyi eszközök formájában nyújtják, az erdőtelepítéshez és fásításhoz nyújtott, beruházási műveletekkel kapcsolatos támogatás a következő elszámolható költségek fedezésére szolgál:”;
                                 
                              
                                    b)
                                 
                                 
                                    a (9) bekezdés a következő második albekezdéssel egészül ki:
                                    „Az első albekezdés nem alkalmazandó a pénzügyi eszközök formájában nyújtott támogatásokra.”
                                 
                              
                  
                        4.
                     
                     
                        A 33. cikk a következőképpen módosul:
                        
                                    a)
                                 
                                 
                                    a (4) bekezdés első albekezdésének helyébe a következő szöveg lép:
                                    „Az agrárerdészeti rendszerek létrehozásához nyújtott támogatás a létrehozás, helyreállítás vagy megújítás, valamint a hektáronkénti éves támogatás költségeit fedezi.”;
                                 
                              
                                    b)
                                 
                                 
                                    az (5) bekezdés első albekezdésében a bevezető szövegrész helyébe a következő szöveg lép:
                                    „Azokat az eseteket kivéve, amikor a támogatást pénzügyi eszközök formájában nyújtják, az agrárerdészeti rendszerek létrehozásához nyújtott, beruházási műveletekkel kapcsolatos támogatás a következő elszámolható költségek fedezésére szolgál:”;
                                 
                              
                                    c)
                                 
                                 
                                    a (6) bekezdés a következő második albekezdéssel egészül ki:
                                    „Az első albekezdés nem alkalmazandó a pénzügyi eszközök formájában nyújtott támogatásokra.”;
                                 
                              
                                    d)
                                 
                                 
                                    a (7) bekezdés helyébe a következő szöveg lép:
                                    
                                       „(7)   Az agrárerdészeti rendszer létrehozásához, helyreállításához vagy megújításához kapcsolódó elszámolható költségek a következők:
                                       
                                                   a)
                                                
                                                
                                                   a fák telepítésének költségei, beleértve a telepítési anyagok, a telepítés, valamint a magoncok tárolásának és a megelőzéshez és védelemhez szükséges anyagokkal való kezelésének a költségeit is;
                                                
                                             
                                                   b)
                                                
                                                
                                                   az erdők vagy más fás területek átalakításának költségei, beleértve a fák kivágásával, gyérítésével vagy metszésével, valamint a legelő állatokkal szembeni védelemmel kapcsolatos költségeket is;
                                                
                                             
                                                   c)
                                                
                                                
                                                   az agrárerdészeti rendszer létrehozásához, helyreállításához vagy megújításához közvetlenül kapcsolódó egyéb költségek, például a megvalósíthatósági tanulmányok, a létesítési terv, a talajvizsgálat, valamint a talaj előkészítése és védelme kapcsán felmerülő költségek;
                                                
                                             
                                                   d)
                                                
                                                
                                                   az erdei legeltetéses rendszerrel összefüggő öntöző- és védőlétesítmények költségei;
                                                
                                             
                                                   e)
                                                
                                                
                                                   az agrárerdészeti rendszer létrehozása, helyreállítása vagy megújítása kapcsán szükségessé váló kezelés költségei, beleértve az öntözés és a visszametszés költségeit is;
                                                
                                             
                                                   f)
                                                
                                                
                                                   az agrárerdészeti rendszer létrehozását, helyreállítását vagy megújítását követő első évben végrehajtott újratelepítés költségei.”;
                                                
                                             
                                 
                              
                                    e)
                                 
                                 
                                    a (9) bekezdésben a bevezető szövegrész helyébe a következő szöveg lép:
                                    „A fák minimális és maximális hektáronkénti számát a tagállamok határozzák meg, figyelembe véve a következőket:”;
                                 
                              
                                    f)
                                 
                                 
                                    a (11) bekezdés a) pontja helyébe a következő szöveg lép:
                                    
                                                „a)
                                             
                                             
                                                az (5) bekezdésben említett, beruházási műveletekhez kapcsolódó költségek és a (7) bekezdésben említett, a rendszer létrehozásához, helyreállításához vagy megújításához kapcsolódó költségek esetében az elszámolható költségek 80 %-át; valamint”.
                                             
                                          
                              
                  
                        5.
                     
                     
                        A 35. cikk a következőképpen módosul:
                        
                                    a)
                                 
                                 
                                    az (5) bekezdés a következő második albekezdéssel egészül ki:
                                    „Az első albekezdés nem alkalmazandó a pénzügyi eszközök formájában nyújtott támogatásokra.”;
                                 
                              
                                    b)
                                 
                                 
                                    a (6) bekezdés első albekezdésében a bevezető szövegrész helyébe a következő szöveg lép:
                                    „Azokat az eseteket kivéve, amikor a támogatást pénzügyi eszközök formájában nyújtják, a támogatás a következő elszámolható költségek fedezésére szolgál:”;
                                 
                              
                                    c)
                                 
                                 
                                    a (7) bekezdés első albekezdésének helyébe a következő szöveg lép:
                                    „Azokat az eseteket kivéve, amikor a támogatást pénzügyi eszközök formájában nyújtják, a lízingszerződésekkel kapcsolatos, a (6) bekezdés a) és b) pontjában említetteken kívüli egyéb költségek – például a lízingbe adó árrése, a kamatok refinanszírozási költségei, az általános költségek és a biztosítási díjak – nem minősülnek elszámolható költségnek.”
                                 
                              
                  
                        6.
                     
                     
                        A 38. cikk (2) bekezdése a következőképpen módosul:
                        
                                    a)
                                 
                                 
                                    az első albekezdés a következő második mondattal egészül ki:
                                    „A demonstráció eredményeként létrejött infrastruktúrát a művelet befejezését követően is használni lehet.”;
                                 
                              
                                    b)
                                 
                                 
                                    a bekezdés a következő negyedik albekezdéssel egészül ki:
                                    „A demonstrációs projektekhez az EMVA általi társfinanszírozással vagy azt kiegészítő nemzeti finanszírozásként, pénzügyi eszközök formájában nyújtott támogatás felhasználható a (3) bekezdés b) pontjában említettektől eltérő elszámolható költségek fedezésére, feltéve, hogy a költségek az 1305/2013/EU rendelet értelmében teljes mértékben elszámolhatók, valamint hogy a támogatás megegyezik az említett rendelet alapján jóváhagyott vidékfejlesztési programban szereplő alapul szolgáló intézkedéssel.”
                                 
                              
                  
                        7.
                     
                     
                        A 39. cikk (4) bekezdése a következő harmadik albekezdéssel egészül ki:
                        „Az EMVA-ból társfinanszírozott vagy az ilyen társfinanszírozott támogatáshoz kiegészítő nemzeti finanszírozásként nyújtott támogatást az 1305/2013/EU rendelet 65. cikke (2) bekezdésének a) pontjában említett irányító hatóságnak lehet kifizetni.”
                     
                  
                        8.
                     
                     
                        A 40. cikk a következőképpen módosul:
                        
                                    a)
                                 
                                 
                                    a (4) bekezdés a következő második albekezdéssel egészül ki:
                                    „Az első albekezdés nem alkalmazandó a pénzügyi eszközök formájában nyújtott támogatásokra.”;
                                 
                              
                                    b)
                                 
                                 
                                    a (6) bekezdésben a bevezető szövegrész helyébe a következő szöveg lép:
                                    „Azokat az eseteket kivéve, amikor a támogatást pénzügyi eszközök formájában nyújtják, a támogatás a következő elszámolható költségek fedezésére szolgál:”;
                                 
                              
                                    c)
                                 
                                 
                                    a (7) bekezdés első albekezdésének helyébe a következő szöveg lép:
                                    „Azokat az eseteket kivéve, amikor a támogatást pénzügyi eszközök formájában nyújtják, a lízingszerződésekkel kapcsolatos, a (6) bekezdés a) és b) pontjában említetteken kívüli egyéb költségek – például a lízingbe adó árrése, a kamatok refinanszírozási költségei, az általános költségek és a biztosítási díjak – nem minősülnek elszámolható költségnek.”
                                 
                              
                  
                        9.
                     
                     
                        A 41. cikk a következőképpen módosul:
                        
                                    a)
                                 
                                 
                                    a (4) bekezdés a következő második albekezdéssel egészül ki:
                                    „Az első albekezdés nem alkalmazandó a pénzügyi eszközök formájában nyújtott támogatásokra.”;
                                 
                              
                                    b)
                                 
                                 
                                    a (6) bekezdésben a bevezető szövegrész helyébe a következő szöveg lép:
                                    „Azokat az eseteket kivéve, amikor a támogatást pénzügyi eszközök formájában nyújtják, a támogatás a következő elszámolható költségek fedezésére szolgál:”;
                                 
                              
                                    c)
                                 
                                 
                                    a (7) bekezdés első albekezdésének helyébe a következő szöveg lép:
                                    „Azokat az eseteket kivéve, amikor a támogatást pénzügyi eszközök formájában nyújtják, a lízingszerződésekkel kapcsolatos, a (6) bekezdés a) és b) pontjában említetteken kívüli egyéb költségek – például a lízingbe adó árrése, a kamatok refinanszírozási költségei, az általános költségek és a biztosítási díjak – nem minősülnek elszámolható költségnek.”;
                                 
                              
                                    d)
                                 
                                 
                                    a (9) bekezdés második, harmadik és negyedik albekezdése helyébe a következő szöveg lép:
                                    „Azokat az eseteket kivéve, amikor a támogatást pénzügyi eszközök formájában nyújtják, a következő feltételeket kell alkalmazni:
                                    
                                                a)
                                             
                                             
                                                az energiát fogyasztó vagy termelő, valamely megújuló energiához kapcsolódó infrastruktúrára irányuló beruházásoknak meg kell felelniük bizonyos minimális energiahatékonysági szabványoknak, ha nemzeti szinten léteznek ilyen szabványok;
                                             
                                          
                                                b)
                                             
                                             
                                                az olyan rendszerekre irányuló beruházások, amelyeknek elsődleges célja a biomassza-alapú villamosenergia-termelés, csak abban az esetben támogathatók, ha a tagállamok által meghatározott minimális arányban hőenergiát is hasznosítanak;
                                             
                                          
                                                c)
                                             
                                             
                                                a bioenergia előállítására irányuló beruházási projektekhez nyújtott támogatásnak az olyan bioenergiára kell korlátozódnia, amely megfelel az uniós jogszabályokban, többek között a 2009/28/EK irányelv 17. cikkének (2)–(6) bekezdésében meghatározott alkalmazandó fenntarthatósági kritériumoknak.”
                                             
                                          
                              
                  
                        10.
                     
                     
                        A 44. cikk a következőképpen módosul:
                        
                                    a)
                                 
                                 
                                    az (5) bekezdés a következő második albekezdéssel egészül ki:
                                    „Az első albekezdés nem alkalmazandó a pénzügyi eszközök formájában nyújtott támogatásokra.”;
                                 
                              
                                    b)
                                 
                                 
                                    a (7) bekezdésben a bevezető szövegrész helyébe a következő szöveg lép:
                                    „Azokat az eseteket kivéve, amikor a támogatást pénzügyi eszközök formájában nyújtják, a támogatás a következő elszámolható költségek fedezésére szolgál:”;
                                 
                              
                                    c)
                                 
                                 
                                    a (8) bekezdés első albekezdésének helyébe a következő szöveg lép:
                                    „Azokat az eseteket kivéve, amikor a támogatást pénzügyi eszközök formájában nyújtják, a lízingszerződésekkel kapcsolatos, a (7) bekezdés a) és b) pontjában említetteken kívüli egyéb költségek – például a lízingbe adó árrése, a kamatok refinanszírozási költségei, az általános költségek és a biztosítási díjak – nem minősülnek elszámolható költségnek.”
                                 
                              
                  
                        11.
                     
                     
                        A 45. cikk a következőképpen módosul:
                        
                                    a)
                                 
                                 
                                    a (6) bekezdés a következő harmadik albekezdéssel egészül ki:
                                    „Az üzleti terv maximális időtartama öt év.”;
                                 
                              
                                    b)
                                 
                                 
                                    a (7) bekezdés első albekezdésének helyébe a következő szöveg lép:
                                    „A támogatást legalább két részletben kell kifizetni.”
                                 
                              
                  
                        12.
                     
                     
                        A 46. cikk (5) bekezdésének második mondata helyébe a következő szöveg lép:
                        „A támogatást a tanácsadási szolgáltatások nyújtójának vagy az 1305/2013/EU rendelet 65. cikke (2) bekezdésének a) pontjában említett irányító hatóságnak kell kifizetni.”
                     
                  
                        13.
                     
                     
                        A 47. cikk (3) bekezdése a következőképpen módosul:
                        
                                    a)
                                 
                                 
                                    az első albekezdés a következő második mondattal egészül ki:
                                    „A demonstráció eredményeként létrejött infrastruktúrát a művelet befejezését követően is használni lehet.”;
                                 
                              
                                    b)
                                 
                                 
                                    a bekezdés a következő harmadik albekezdéssel egészül ki:
                                    „A demonstrációs projektekhez pénzügyi eszközök formájában nyújtott támogatás felhasználható a (4) bekezdés b) pontjában említettektől eltérő elszámolható költségek fedezésére, feltéve, hogy a költségek az 1305/2013/EU rendelet értelmében teljes mértékben elszámolhatók.”
                                 
                              
                  
                        14.
                     
                     
                        A 48. cikk a következőképpen módosul:
                        
                                    a)
                                 
                                 
                                    az (1) bekezdés helyébe a következő szöveg lép:
                                    
                                       „(1)   Az aktív mezőgazdasági termelőknek és a mezőgazdasági termelők kkv-ként működő minősülő csoportjainak a gyapotra és az élelmiszerekre vonatkozó minőségrendszerekhez való csatlakozáshoz vagy az azokban a megelőző öt évben való részvételhez nyújtott támogatás a Szerződés 107. cikke (3) bekezdésének c) pontja értelmében összeegyeztethető a belső piaccal, és mentesül a Szerződés 108. cikkének (3) bekezdése szerinti bejelentési kötelezettség alól, amennyiben megfelel az e cikk (2)–(7) bekezdésében és az e rendelet I. fejezetében meghatározott feltételeknek.”;
                                    
                                 
                              
                                    b)
                                 
                                 
                                    a (6) bekezdés a következő második albekezdéssel egészül ki:
                                    „Amennyiben a minőségrendszerben való kezdeti részvétel a támogatási kérelem előtt kezdődött, az ötéves maximális időtartamot csökkenteni kell a kezdeti részvétel és a támogatási kérelem időpontja között eltelt évek számával.”
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 19-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 248., 2015.9.24., 1. o.
         
         
            (2)  HL C 421., 2018.11.21., 1. o.
         
         
            (3)  A Bizottság 702/2014/EU rendelete (2014. június 25.) az Európai Unió működéséről szóló szerződés 107. és 108. cikkének alkalmazásában a mezőgazdasági és az erdészeti ágazatban, valamint a vidéki térségekben nyújtott támogatások bizonyos kategóriáinak a belső piaccal összeegyeztethetőnek nyilvánításáról (HL L 193., 2014.7.1., 1. o.).
         
            (4)  Az Európai Parlament és a Tanács 1305/2013/EU rendelete (2013. december 17.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487. o.).
         
            (5)  Az Európai Parlament és a Tanács (EU) 2017/2393 rendelete (2017. december 13.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU, a közös agrárpolitika finanszírozásáról, irányításáról és monitoringjáról szóló 1306/2013/EU, a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU, a mezőgazdasági termékpiacok közös szervezésének létrehozásáról szóló 1308/2013/EU és az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról szóló 652/2014/EU rendelet módosításáról (HL L 350., 2017.12.29., 15. o.).
         
            (6)  A Bizottság (EU) 2017/1084 rendelete (2017. június 14.) a 651/2014/EU rendeletnek a kikötői és repülőtéri infrastruktúrákra irányuló támogatás, a kultúrát és a kulturális örökség megőrzését előmozdító támogatásra és a sportlétesítményekre és multifunkcionális szabadidős létesítményekre nyújtott támogatásra vonatkozó bejelentési határértékek, továbbá a legkülső régiókban biztosított regionális működési támogatási programok tekintetében, valamint a 702/2014/EU rendeletnek a támogatható költségek összegének meghatározása tekintetében történő módosításáról (HL L 156., 2017.6.20., 1. o.).
         
            (7)  A Bizottság 651/2014/EU rendelete (2014. június 17.) a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról (HL L 187., 2014.6.26., 1. o.).